Bolojan vorbește despre înlocuirea lui Klaus Iohannis ca președinte. "Este această discuție legată de legitimitatea președintelui"
Președintele Senatului, Ilie Bolojan, a fost întrebat dacă este pregătit să preia interimar funcția de președinte al României, în cazul unei demisii a lui Klaus Iohannis. Liderul PNL a dat un răspuns evaziv, zicând că mai bine ar fi să ne gândim la alegerile prezidențiale din mai, decât la asemenea scenarii. Dar, în același timp, a recunoscut că există discuții în societate care umbresc legitimitatea lui Klaus Iohannis, păstrat în funcție după terminarea mandatului.